Ditsem Nuus - Twee sonkragaanlegte beplan by Orania en Luckhoff
Die maatskappy Solar Capital (Edms) Bpk beplan die oprigting van twee voorgestelde fotovoltaïese sonenergiefasiliteite en gepaardgaande infrastruktuur te Orania in die Noord-Kaap en Luckhoff in die Vrystaat onderskeidelik. Die aanleg te Orania word beplan met 20 MW, terwyl dié te Luckhoff beplan word vir 400 MW.
Omgewingsimpakstudies word tans gedoen en waarin moontlike omgewingsinvloede t.o.v. die ekologie, maatskaplik, landbou, visueel, erfenis en voëllewe o.a. in berekening gebring word. Amptelike kennisgewings in hierdie verband is gepubliseer vir 'n openbare deelnameproses en die publiek het die geleentheid om tot 9 Augustus 2018 skriftelike kommentaar te lewer.
Tom Theron	- Woensdag, 25 Julie 2018
Moet om hemelsnaam net nie ABB se beheerstelsel gebruik nie. Video: Seuntjie byna deur roltrap vergruis
JY LEES NOU Video: Seuntjie byna deur roltrap vergruis
'n Seuntjie van Kaili-stad in die suidweste van China se Guizhou-provinsie het 'n noue ontkoming gehad toe hy deur 'n roltrap ingesuig en vasgekeer is.
Never let your child play around #escalator alone! Passers-by save boy in escalator #scare in Kaili, SW China https://t.co/edgZmVb3f9 — China Xinhua News (@XHNews) January 11, 2016
Die kind het, skynbaar sonder enige ouerlike toesig, langs die roltrap by 'n plaaslike winkelsentrum gespeel. Hy het sy handjie op die roterende rubberband van die roltrap gedruk, waarna dit hom vasgeknyp saamgesleep het.
Gelukkig het sy ma omgekyk en besef besef haar seun verkeer in dodelike gevaar. Sy het hom dadelik te hulp gesnel. 'n Flinkvoetige bystander het die noodknoppie gedruk en die roltrap het onmiddellik gestop.
Omstanders het toe die seun uit die kloue van die roltrap bevry. Hy het grootliks ongedeerd daarvan afgekom, behalwe dalk dalk vir 'n groot skrik.
Dié voorval volg op 'n rits ander rolptrap-verwante voorvalle in China die afgelope jaar. In Julie laasjaar is 'n vrou deur 'n roltrap ingesuig en gedood en net 'n maand later het 'n skoonmaker 'n been verloor toe hy deur 'n roltrap ingesuig is.
Bronne: Mirror.co.uk; China Xinhau News